|  |
| --- |
| Mal for prosjektbeskrivelseLadeanlegg for fartøy |

Søker skal ta utgangspunkt i nyeste versjon av malene i programmet og legge ved søknaden i søknadssenteret (soknad.enova.no). Prosjektbeskrivelsen sammen med øvrige vedlegg og søknad i søknadssenteret skal dokumentere at kravene i vilkårene for støtte er oppfylt.

Enova forventer en konkret og kortfattet prosjektbeskrivelse, og denne bør ikke overstige 5 - 10 sider. Søknaden skal være på norsk eller et annet skandinavisk språk, kortere vedlegg eller tekster kan godtas på engelsk.

Mangler i innsendt søknad eller manglende obligatoriske vedlegg vil kunne medføre at søknaden avvises.

Tittelen endres til «Vedlegg 1\_Prosjektbeskrivelse - [Egenvalgt prosjekttittel] - Ladeanlegg for fartøy».

I det videre betegnes «vilkår for støtte til ladeanlegg for fartøy» som kun «vilkår for støtte».

# Sammendrag

Gi et kort sammendrag av prosjektet. Skriv kort om hvem søker er, hva prosjektet dreier seg om, omfang og gjennomføringsplan. Trekk fram de viktigste aspektene ved prosjektet, inkludert spesielle risikoer eller særskilte problemstillinger dersom disse har stor betydning for prosjektet. Sammendraget skal kunne stå på egne bein. Dette sammendraget skal være identisk med sammendraget som legges inn ved innsendelse av søknaden digitalt, maksimalt 3 000 tegn.

# Søker

Dette kapitlet skal dokumentere at krav til søker beskrevet i vilkår for støtte er oppfylt.

Gi en kortfattet beskrivelse av søker og ev. andre parter/aktører i prosjektet. Beskriv virksomhet, selskapsstruktur/eierskap, antall ansatte og lokalisering. Bekreft at søker er den som skal balanseføre investeringen samt dokumentere og rapportere resultater.

# Prosjekt

Dette kapitlet skal dokumentere at krav beskrevet i vilkår for støtte kapittel 6.2 Kvalifiserte prosjekt er oppfylt.

## Plassering/lokasjon

Beskriv havna eller havneanlegget ladeanlegget skal etableres i. Oppgi hvem havneeier er, hvilke havnetjenester som tilbys, og hvilke aktører som benytter havnetjenesten. Beskriv også hvordan havna er allment tilgjengelig iht. beskrivelsen under:

*For at en havn eller et havneanlegg skal kunne defineres som allment tilgjengelig må den være tilgjengelig for allmenheten. Det betyr at havna/havneanlegget må være tilrettelagt for at interesserte brukere får tilgang til havneinfrastrukturen.*

*Et kaianlegg som primært benyttes av en aktør som del av vedkommende sin næringsaktivitet vil normalt falle utenfor definisjonen «allment tilgjengelig havn eller havneanlegg». Det samme vil gjelde for bedriftshavner som ikke tilbyr anløp og tjenester for andre enn havneeier selv eller havneeiers kunder og leverandører.*

*En allment tilgjengelig havn eller et havneanlegg vil normalt være omfattet av havne- og farvannsloven og ha mottaksplikt. Andre havner og havneanlegg kan falle innunder definisjonen forutsatt at de tilbyr havnetjenester som beskrevet over.*

Gjengi (som utsnitt eller vedlegg) et kart som viser plassering av anlegg og ladepunkter. Dersom et flerbruksanlegg etableres skal både ladepunkter innenfor vilkår for støtte 6.2, i tillegg til andre lade/landstrømpunkter som en del av et flerbruksanlegg, framkomme på kartet.

Dersom andre enn havne-/grunneier etablerer ladeanlegget skal det foreligge leieavtale, intensjonsavtale for kjøp eller leie eller andre former for avtaler knyttet til planlagt areal for ladeanlegget. Aktuell avtale legges ved som eget vedlegg.

## Ladeanlegg

Beskriv ladeanlegget det søkes støtte til. Beskrivelsen skal inneholde:

* Teknisk beskrivelse av anlegget, illustrert med skisse som viser løsninger og komponenter.
	+ Dersom et flerbruksanlegg etableres, må det tydelig framkomme hvilke deler av anlegget som er utenfor vilkår for støtte kapittel 6.2 (og som dermed må holdes utenfor støtteberettigede kostnader).
* Standarder, antall uttak/tilkoblingspunkt og effekter, hvor det framkommer at ladeanlegget kan levere en effekt på minimum 250 kW per ladepunkt og at effekten leveres med likespenning (DC), CCS eller MCS. Fyll inn i tabellen under.

Tabell 1: Tilkoblingspunkter innenfor vilkår for støtte kapittel 6.2 (tilkoblingspunktene legges også til i søknadssenteret på enova.no)

|  |  |  |  |  |
| --- | --- | --- | --- | --- |
| **Tilkoblingsløsning/ Ladepunkttype** | **Effekt (kW)** | **Primære brukere (markedssegment)** | **Navngitte brukere med intensjonsavtale** | **Ev. sekundære brukere (flerbruk)** |
|  |  |  |  |  |
|  |  |  |  |  |
|  |  |  |  |  |

* Dersom batterier eller tilknytning med vilkår[[1]](#footnote-2) er nødvendig, skal søker beskrive disse løsningene og hvordan dette vil påvirke driften.
* Dersom ladeanlegget har lokal energiproduksjon, skal søker beskrive hvordan dette skal fungere i samspill med ladeanlegget.
* Bekreft og ev. beskriv at enhver overdragelse til eller avtale med en tredjepart om å bygge, oppgradere, drive eller leie den støttede havneinfrastruktur skal være inngått på et konkurransepreget, transparent, ikke-diskriminerende og ubetinget grunnlag.
* Bekreft og ev. beskriv at ladeanlegget vil ha system for laststyring/lastdeling dersom flere ladepunkt og/eller flerbruksanlegg etableres.
* Beskriv hvilke(n) veileder ladeanlegget baserer seg på, dersom anlegget retter seg mot et av de relevante segmentene:
	+ NEK Landstrømforums veileder NEK VL 80-2 for nærskipsfart
	+ NEK Landstrømforums veileder NEK VL 80-3 for havbruksnæringen
	+ NEK Landstrømforums veileder NEK VL 80-4 for fiskerinæringen
	+ NEK Landstrømforums veileder NEK VL 80-5 Hurtigbåter og andre lettbygde fartøy
* Det må framkomme hvorvidt anlegget er en utvidelse av et allerede eksisterende landstrøm-/ladeanlegg eller ikke.

**Dialog med nettselskap**

En toveis dialog med nettselskapet skal dokumenteres i eget vedlegg for prosjekter som trenger ny nettkapasitet, og beskrives her. Dokumentasjonen skal sannsynliggjøre at etablering kan finne sted innen rimelig tid for å holde krav til framdrift beskrevet i vilkårene for støtte kapittel 6.2. Dialogen med nettselskapet må sannsynliggjøre at det er tilstrekkelig kapasitet i lokalt nett. Om søker kun vil få tilknytning på vilkår, må disse beskrives.

Dersom det er planlagt utbedringer som vil muliggjøre etablering skal nettselskap oppgi estimert dato for ferdigstillelse av utbedring. Dersom dato for ferdigstillelse er etter frist for idriftsettelse av ladeanlegget, må søker utdype hvordan effektbehovet skal oppnås i mellomtiden, eksempelvis med batteri.

Kontaktperson eller kontaktinformasjon hos nettselskapet skal oppgis i vedlegget slik at Enova kan ta kontakt ved behov.

## Flerbruksanlegg

Angi hvorvidt anlegget det søkes støtte til kan betegnes som et flerbruksanlegg. Flerbruket av anlegget kan være egne lade/landstrømpunkter til transportformål utenfor vilkårene for støtte kapittel 6.2, eller det kan være bruk av de samme fysiske ladepunktene som det søkes støtte til, til andre formål.

Dersom relevant – legg inn tilkoblingspunkter til andre transportformål (utenfor vilkår for støtte kapittel 6.2, hvor kostnader direkte knyttet til disse ikke er godkjente kostnader for støtte).

Tabell 2: Tilkoblingspunkter utenfor vilkår for støtte 6.2 (tabellen slettes dersom det ikke er et flerbruksanlegg)

|  |  |  |  |
| --- | --- | --- | --- |
| Tilkoblingsløsning/ ladepunkttype | Effekt (kW) | Spenning (V)(dersom relevant) | Brukere |
|  |  |  |  |
|  |  |  |  |
|  |  |  |  |

## Kundegrunnlag

Det må foreligge et tilstrekkelig kundegrunnlag innenfor vilkårene for støtte i kapittel 6.2, i tilknytning til ladeanleggets plassering. Potensielt kundegrunnlag redegjøres for, og dokumenteres gjennom en analyse av trafikken rundt ladeanlegget, ved bruk av AIS-data og Kystverkets tjeneste Kystdatahuset.no.

* Kundegrunnlaget skal dokumenteres gjennom å sette en passeringslinje maksimalt 2 nautiske mil fra plasseringen av ladeanlegget for anlegg til og med 500 kW, maksimalt 5 nautiske mil fra plasseringen av ladeanlegget for anlegg over 500 kW. Kundegrunnlaget dokumenteres ved å vise passeringer to ulike valgfrie måneder i 2023, av fartøy som anlegget dimensjoneres for, og som kan legge til ved aktuell kai. Det betyr at fartøy som ikke kan benytte anlegget eller legge til ved aktuell kai, eller som er utenfor vilkårene for støtte kapittel 6.2, tas ut av analysen. Det er ikke et krav at fartøyene bruker batteri til framdrift i dag. Det må være minimum én måneds opphold mellom månedene som velges.
	+ Opprett bruker/logg inn på kystdatahuset.no.
	+ Velg «tall og statistikk» i menyen øverst, velg aktuelt område og «passeringslinjer» i menyen til høyre.
	+ Tegn passeringslinje, velg «åpne dashboard».
	+ Velg aktuelle fartøygrupper innenfor vilkårene for støtte kapittel 6.2 (fartøy i næringsvirksomhet eller offentlig tjeneste, ikke i offentlig rutegående trafikk), og som anlegget rettes mot/dimensjoneres for og kan legge til ved aktuell kai.
	+ Lagre en kopi av dashbordet for hver av de aktuelle månedene og legg som vedlegg til søknaden, eventuelt del lenke til dashbordet i prosjektbeskrivelsen sammen med skjermbilder/utklipp fra dashbordet.
	+ Overnevnte punkter gjøres to ganger, en for hver valgt måned i 2023.
* Dokumentasjon av annet kundegrunnlag som ikke framkommer på kystinfo.no
	+ Dersom framtidige brukere av anlegget ikke framkommer på kystinfo.no kan kundegrunnlaget dokumenteres på annet vis
		- Dersom det er fartøy som ikke er bygd eller som i framtiden skal seile innenfor området og benytte ladeanlegget, kan dette dokumenteres gjennom intensjonsavtaler som legges ved søknaden. Det skal pekes på konkrete planer.
		- Dersom det er fartøy som ikke har AIS-sender om bord, kan dette dokumenteres gjennom annet underlag som fangstsedler eller annet type underlag.
* Beskriv hvordan anlegget er dimensjonert for aktuelt kundegrunnlag.
* Beskriv forventet utvikling i kundegrunnlaget og bruk av anlegget over tid.
* Dersom et flerbruksanlegg etableres, beskriv hvem som danner kundegrunnlaget for flerbruket – både av ladepunkt utenfor vilkår for støtte kapittel 6.2, samt flerbruk av ladepunkt innenfor vilkår for støtte kapittel 6.2.

## Framdrift og tidsplan

* Vis milepælsplan som viser milepæler fra prosjektstart til idriftsettelse av anlegg, innenfor fristene for prosjektet beskrevet i vilkårene for støtte kapittel 6.2. Dette vil typisk være investeringsbeslutning, innkjøpsprosesser, byggeperiode osv.
* Spesifiser behov for omregulering av areal og evt. tidsplan knyttet til dette, der det er aktuelt.
* Dersom omregulering av areal er nødvendig inkluderes milepærer knyttet til denne prosessen i planen.

# Forretningsmodell og økonomi

Tall og forutsetninger som gjengis i dette kapitlet skal samsvare med utfylt excel-fil «Mal for budsjett og nåverdi Ladeanlegg for fartøy versjon mai 2025». Det anbefales at tall som oppgis i dette kapitlet, kopieres fra dette vedlegget.

**Finansiering**

* Beskriv hvordan prosjektet skal finansieres ut over omsøkt støtte. Søker må sannsynliggjøre gjennomføringsevne også dersom kostnadene skulle bli høyere enn antatt. Dersom prosjektet skal finansieres ved lån/fremmedkapital beskrives dette nærmere.
* Dersom omsøkt støttebeløp er 10 MNOK eller høyere skal det legges ved dokumentasjon på finansiering iht. søknadsdokumentet «Dokumentasjonskrav finansiering for prosjekter med omsøkt støtte ≥ 10 MNOK».

## Investeringskostnader

* Gjengi prosjektets investeringskostnader, beskriv disse og forutsetningene som ligger til grunn, inkludert hvordan tallene er framkommet (tilbud, erfaringstall fra lignende prosjekter e.l.). Grunnlaget for investeringskostnader kan legges ved som vedlegg, og dersom investeringskostnadene er basert på tilbud, legges dette/disse ved.
	+ Dersom et flerbruksanlegg med lade-/landstrømpunkter utenfor vilkårene for støtte kapittel 6.2 skal etableres, må to budsjett for investeringskostnader settes opp:
		- Et investeringsbudsjett med godkjente investeringskostnader som beskrevet i vilkår for støtte kapittel 8.1. Dette budsjettet er det samme som legges inn som godkjente prosjektkostnaden i den digitale søknaden, fordelt på de ulike kostnadspostene.
		- Et investeringsbudsjett med øvrige kostnader i prosjektet, eksempelvis kostnader direkte knyttet til ladepunkt som ikke tilfredsstiller krav i vilkår for støtte kapittel 6.2. Merk at også utstyr til lokal energiproduksjon, samt leie av areal, ikke er godkjente prosjektkostnader.

## Driftskostnader og -inntekter

* Gjengi prosjektets driftskostnader og -inntekter og forutsetningene som ligger til grunn for disse i prosjektet.
	+ Beskriv hva som er forventede inntekter og kostnader forbundet med henholdsvis salg av strøm til fartøy innenfor vilkår for støtte kapittel 6.2, og hva som er inntekter og kostnader knyttet til annet strømsalg dersom det er et flerbruksanlegg som etableres.
	+ Beskriv hva som er bakgrunnen for oppgitt salgspris
* Beskriv grunnlaget for andre forutsetninger som framkommer i lønnsomhetsberegningen for prosjektet, herunder levetider, avkastningskrav mm.

# Rangering

Rangeringsscore (kr/kW) beregnes automatisk for Enova ved innsendt søknad, men det er likevel ønskelig at søker oppgir hva de beregner som score for søknaden:

|  |  |
| --- | --- |
| Omsøkt støttebeløp (kr) | Fylles inn av søker |
| Total tilgjengelig ladeeffekt prosjektet realiserer i kW innenfor vilkårene for støtte i kapittel 6.2 | Fylles inn av søker  |
| Rangeringsscore[[2]](#footnote-3) (kr/kW)  | Fylles inn av søker  |

Det er omsøkt støttebeløp som inngår i rangeringsscore og ikke totale prosjektkostnader.

Prosjektene som når opp i konkurransen kan få dekket inntil 60 % av godkjente kostnader, oppad begrenset til 5,5 millioner EUR i støtte. Prosjektene avgjør selv hvor mye de ønsker å søke om i støtte for å kunne gjennomføre prosjektet innenfor denne rammen. De prosjektene som rangeres høyest på rangeringskriteriet vil bli tildelt støtte, fram til rammen for utlysningsrunden er brukt opp.

**Infoboks 1: Støtteutmåling og begrensning ved utbetaling**
Innvilget støtte vil beregnes ut fra søknadens omsøkte rangeringsscore i kr/kW. En eventuell forbedring av rangeringsscore som beskrevet i vilkårene for støtte kapittel 7.1, vil ikke påvirke støtteutmålingen, kun rangeringen og dermed sjansene for å nå opp i konkurransen. Et prosjekt som innvilges støtte vil få endelig utbetalt tilskudd begrenset til det laveste av følgende:

* **Innvilget støttebeløp**
Dersom prosjektkostnadene blir høyere, vil ikke støttebeløpet økes.
* **Innvilget støtteprosent**

Dersom prosjektkostnadene blir lavere, vil støtten reduseres i henhold til innvilget støtteprosent av opprinnelig godkjente kostnader.

* **Rangeringsscore i kr/kW**
*Dersom rangeringsscore på en søknad som nådde opp i konkurranse er eksempelvis 1800 kr/kW, med omsøkt 3000 kW installert effekt, så vil søker motta 5,4 MNOK dersom 3000 kW blir installert. Dersom søkeren installerer mer enn 3000 kW vil søker ikke motta høyere støttebeløp enn 5,4 MNOK. Dersom søker kun installerer 2000 kW vil søker motta 3,6 MNOK, nedjustert i henhold til rangeringsscoren.*

## Mulig forbedring av rangeringsscore

Søker skal i tabellen under beskrive om prosjektet oppfyller vurderingspunktene gitt i vilkårene for støtte kapittel 7.1.

Hver søknad kan forbedre sin rangering med inntil 20 %. Søknadene gis karakter 0, 1 eller 2 på hvert punkt i tabellen under. Snittkarakter belønnes med opptil 20 % forbedring i rangeringsscore. Eksempelvis gis en snittkarakter på 1 en forbedring på 10 % i rangeringen, mens snittkarakter 1,5 gir en forbedring på 15 % i rangeringen. Karakter 0 gis der kravene til karakter 1 eller høyere ikke oppnås for de enkelte vurderingspunktene.

Første punkt, intensjonsavtaler med framtidige brukere av ladeanlegget, gir dobbel uttelling. Øvrige punkter vektes likt.

Vurderingspunktene og vurderingsgrunnlaget vil kunne endres fra runde til runde, i tråd med markedsutviklingen.

|  |  |
| --- | --- |
| **Vurderingspunkt** | **Vurderingsgrunnlag (fylles ut av søker – begrunn hvilken karakter prosjektet vurderes å oppnå. Enova kan legge til grunn en justert vurdering under saksbehandlingen)** |
| Intensjonsavtaler med framtidige brukere av ladeanlegget innenfor vilkårene for støtte | Karakteren avgjøres av brøken: $\frac{totalt kWh per år i intensjonsavtaler}{totalt tilgjengelig kWh per år fra ladeanlegg}$* «totalt kWh per år i intensjonsavtaler» er samlet forventet solgt kWh per år fra intensjonsavtaler inngått med framtidige brukere av ladeanlegget innenfor vilkårene for støtte. Dersom kWh i intensjonsavtalene endres over år, brukes et snitt av de tre første årene ladeanlegget er i drift.
* «totalt tilgjengelig kWh per år fra ladeanlegg» er totalt tilgjengelig kWh per år fra ladepunkt innenfor vilkårene for støtte kapittel 6.2 ved 98% oppetid

**Karakter 2:** Søknader hvor overnevnte brøk er over 0,12 får karakter 2. **Karakter 1:** Søknader hvor overnevnte brøk er mellom 0,03 og 0,1199 får karakter 1.Det er frivilling å benytte Enovas mal for intensjonsavtaler. Intensjonsavtalene må imidlertid som et minimum inneholde forventet forbruk i kWh per år, hvilket ladeanlegg intensjonsavtalen omhandler (lokasjon og teknisk standard), hvilke konkrete fartøy (eksisterende eller planlagte) som vil benytte anlegget med størrelse på batteri, fra når fartøyet vil benytte anlegget, antall årlige anløp og totalt estimert årlig ladebehov. |
| Flerbruk av ladeanlegget (eksempelvis ladepunkt for kjøretøy som benytter seg av felles underliggende infrastruktur) | Karakteren avgjøres av hvor mange øvrige bruksområder innenfor transport (ut over fartøy innenfor vilkårene for støtte) landstrøm/ladepunkt har. Eksempelvis: Normallading eller landstrøm til fartøy, ladepunkt for tunge kjøretøy, ladepunkt for kjøretøy/maskiner i havn mm. Bruksområdene skal være beskrevet i delkapittel «Flerbruksanlegg» under kapittel «Prosjekt» i prosjektbeskrivelsen.Ved utvidelse av eksisterende landstrøm - eller ladeanlegg er det ikke mulig å få forbedret score ved flerbruk. **Karakter 2:** 2 bruksområder eller flere ut over lading av fartøy innenfor vilkårene for støtte**Karakter 1:** 1 bruksområde ut over lading av fartøy innenfor vilkårene for støtte |
| Anlegg som bygges med kontaktpunkt («plugg») over 600 kW innenfor vilkårene for støtte | Karakteren avgjøres av hvorvidt ladeanlegget har kontaktpunkt med kapasitet til å levere mer enn 600 kW sammenhengende i minst en time. **Karakter 2:** Anlegg som bygges med kontaktpunkt («plugg») med kapasitet over 1000 kW **Karakter 1:** Anlegg som bygges med kontaktpunkt («plugg») med kapasitet over 600 kW  |

# Risiko

Gi en kort beskrivelse av de viktigste risikoelementene i prosjektet og vurder/klassifiser disse (eks risikomatrise og tabell med risikoelementer, tiltak og oppfølging).

# Bekreftelse på kvalifikasjonskriterier

| **Kvalifikasjonskriterium** | **Kriterium oppfylt? (ja/nei)** | **Ev. kort beskrivelse/henvisning til kapittel i prosjektbeskrivelsen** |
| --- | --- | --- |
| **Vedlegg** |
| Alle relevante vedlegg lagt ved søknaden |  |  |
| **Kvalifiserte søkere** |
| Er den som skal balanseføre investeringen samt dokumentere og rapportere resultater. |  |  |
| Har tilstrekkelig finansiell gjennomføringsevne. Søker må ha stabile og tilstrekkelige finansielle ressurser til å opprettholde sin aktivitet i hele prosjektperioden, og til å gjennomføre og drifte investeringen.  |  |  |
| **Kvalifiserte prosjekt - Omfang og utforming:** |
| Omfatter investering i infrastruktur for lading av batteri til fremdrift i fartøy i næringsvirksomhet eller offentlig tjeneste. Ladeanlegget kan ikke etableres for fartøy i offentlig rutegående trafikk. |  |  |
| Infrastrukturen skal etableres i en norsk havn eller havneanlegg som er allment tilgjengelig. |  |  |
| Ladeinfrastrukturen skal være allment tilgjengelig på markedsmessige vilkår. Det betyr at alle interesserte brukere kan benytte ladeanlegget på et likeverdig og ikke-diskriminerende grunnlag. |  |  |
| Ev. overdragelse til eller avtale med en tredjepart om å bygge, oppgradere, drive eller leie den støttede havneinfrastruktur skal være inngått på et konkurransepreget, transparent, ikke-diskriminerende og ubetinget grunnlag. Dokumentasjon på anskaffelsesprosess og avtaler må kunne fremlegges Enova på forespørsel. |  |  |
| Må ha system for laststyring/lastdeling dersom flere ladepunkt og/eller flerbruksanlegg etableres. |  |  |
| Det må foreligge et tilstrekkelig kundegrunnlag av fartøy innenfor vilkårene for støtte i tilknytning til ladeanleggets plassering. Potensielt kundegrunnlag redegjøres for og dokumenteres gjennom en analyse av trafikken rundt ladeanlegget ved bruk av AIS-data og Kystverkets tjeneste Kystdatahuset.no eller intensjonsavtaler. Se øvrige detaljer under Kundegrunnlag i mal for prosjektbeskrivelse. |  |  |
| Må ha en klart beskrevet og bærekraftig forretningsmodell for salg av strøm til lading (inkludert eventuell flerbruk av anlegget). |  |  |
| Kan være en utvidelse av et allerede eksisterende landstrøm-/ladeanlegg. |  |  |
| **Kvalifiserte prosjekt - Fremdrift og tidsplan:** |
| Prosjektet skal være startet opp/ha signert kontrakt/tatt investeringsbeslutning (ha forpliktet seg til å gjennomføre prosjektet) innen 12 måneder etter vedtak fra Enova. Ladeanlegget skal være ferdig utbygd og i drift innen 36 måneder etter vedtak fra Enova. |  |  |
| En toveisdialog med nettselskapet skal dokumenteres. Dialogen må sannsynliggjøre at det er tilstrekkelig kapasitet i strømnettet til å få realisert det omsøkte ladeanlegget innenfor overnevnte frist. Om søker kun vil få tilknytning på vilkår, må disse beskrives. Det kan ikke være inngått økonomisk forpliktende avtale om nettilknytning/anleggsbidrag før søknad sendes. |  |  |
| **Tekniske krav** |
| Ladeanlegget skal kunne levere en effekt på minimum 250 kW per ladepunkt til fartøy i næringsvirksomhet eller offentlig tjeneste (ekskludert fartøy i offentlig rutegående trafikk). Effekten skal leveres med likespenning (DC), CCS eller MCS. Søker skal beskrive hvordan eventuelle batterier og/eller tilknytning med vilkår vil påvirke driften. |  |  |
| Ladeanlegget for aktuelle segmenter skal ta utgangspunkt i relevant(e) veileder(e) fra landstrømforum (NEK VL 80-2 for nærskipsfart, NEK VL 80-3 for havbruksnæringen, NEK VL 80-4 for fiskerinæringen, NEK VL 80-5 Hurtigbåter og andre lettbygde fartøy) |  |  |
| **Flerbruksanlegg** |
| Dersom ladeanlegget er et flerbruksanlegg; primærformålet med anlegget må være lading av batteri i fartøy som beskrevet i kapittel 6.2 . Dette innebærer at størsteparten av kapasiteten (kW) i anlegget må være i tråd med vilkårene for støtte til ladeanlegg for fartøy kapittel 6.2. Lading av fartøy som ladeanlegget primært bygges for skal gis prioritet. Infrastrukturen kan ikke benyttes til andre formål enn transportformål. |  |  |

# Vedlegg

Følgende dokumentasjon må lastes opp som egne vedlegg ved innsending av søknaden i søknadssenteret (soknad.enova.no):

|  |  |  |  |
| --- | --- | --- | --- |
| Vedlegg | Beskrivelse | Kommentar | Filnavn på opplastet vedlegg  |
| Vedlegg 1 | Prosjektbeskrivelse | Mal på nettside: «Mal for prosjektbeskrivelse Ladeanlegg for fartøy versjon juni 2025» (Versjon mai 2025 kan også benyttes.) | Vedlegg 1\_Prosjektbeskrivelse\_[Egenvalgt prosjekttittel]\_Ladeanlegg for fartøy |
| Vedlegg 2 | Budsjett- og lønnsomhetsberegning  | Mal på nettside: «Mal for budsjett og nåverdi Ladeanlegg for fartøy versjon mai 2025» | Vedlegg 2\_ Budsjett og nåverdi\_[Egenvalgt prosjekttittel]\_Ladeanlegg for fartøy |
| Vedlegg 3 | Dokumentasjon av kartlagt nettkapasitet og dialog med nettselskap  | Se kapittel III, Dialog med nettselskap i prosjektbeskrivelses-malen, hva vedlegget skal inneholde.  | Vedlegg 3 |
| Vedlegg 4 | Dokumentasjon på finansiering dersom støttebeløp ≥ 10 MNOK  | Se «Dokumentasjonskrav for finansiering av prosjekter med omsøkt støtte ≥ 10 MNOK» | Vedlegg 4 |
| Vedlegg X | Dokumentasjon avtale areal dersom søker ikke eier grunn selv | Dokumentasjon av leieavtale, intensjonsavtale for kjøp eller leie eller andre former for avtaler knyttet til areal dersom søker ikke eier grunn selv |  |
| Vedlegg Y | Intensjonsavtale(r) med framtidige brukere av ladeanlegget innenfor vilkårene for støtte  | Legges ved dersom relevant for vurderingspunkt og/eller dokumentasjon av tilstrekkelig kundegrunnlag |  |

Legg gjerne ved pristilbud der dette finnes.

Eventuelle andre vedlegg relevante for søknaden lastes opp under «Uspesifiserte vedlegg» der dette er aktuelt.

1. https://www.nve.no/reguleringsmyndigheten/regulering/nettvirksomhet/nettilknytning/dette-er-leveringsplikten/tilknytning-med-vilkaar-om-utkobling/ [↑](#footnote-ref-2)
2. før eventuell forbedring som beskrevet i vilkårene for støtte kapittel 7.1 [↑](#footnote-ref-3)